Auryn Quest
Harddisk:	700 MB
Computer:	450 MHz, 128 MB RAM

Flottere og mere mystisk bliver det ikke. I Auryn Quest skal du med opmærksomhed og snilde redde Fantasia og dens flotte landskaber fra at blive jævnet med jorden.

Efter installationen åbner du spillet via Start-menuen. Vælg AurynQuestDemo og så Play Auryn Quest Demo. Klik på Start i det næste vindue, medmindre du vil ændre indstillingerne for grafikken. Lad være, hvis du er i tvivl.

Snart begynder en kort film, der fortæller historien bag spillet. Derefter står du i The Temple of a Thousand Doors. Herfra er der portaler til alle spillets seks verdener. I denne demo har du kun adgang til en.

Gå ind i den ved at finde buret med en blå og strålende spiral. Nu er du inde i Gaya’s Lava Dungeon. Nu står du i en gryde af kogende, grønt slam. Hop ikke ned, men gå hen imod kanten, og hop op på den. Gå nu ned ad rampen, og find monstret. Gå hen til det, og lyt til, hvad det har at sige. 

Nu er du på egen hånd.

Kontroltaster:

Frem:		W eller Pil op
Tilbage:		S eller Pil ned
Venstre:		A eller Pil venstre
Højre:		D eller Pil højre
Løb:		Shift
Hop:		Mellemrum
Kig omkring:		Musen

Du kan altid afslutte spillet ved at taste Esc og så klikke på Yes. Tast nu igen Esc, og klik på Yes.